kardosdrur/scandi-wiki huggingface dataset:
I Am Not a Human Being

I Am Not A Human Being er et musikalbum af Lil' Wayne, der bliver udgivet d. 27 september 2010 som download og som cd den 12 oktober.

Spor 
 "Gonorrhea" (featuring Drake) Kane Beatz 4:22 
 "Hold Up" (featuring T-Streets) The Olympicks 4:11 
 "With You" (featuring Drake) StreetRunner 3:49 
 "I Am Not a Human Being" DJ Infamous, Andrew "Drew" Correa 4:05 
 "I'm Single" (featuring Drake) Noah "40" Shebib, Omen 5:33 
 "What's Wrong With Them" (featuring Nicki Minaj) The Machine Room 3:31 
 "Right Above It" (featuring Drake) Kane Beatz 4:32 
 "Popular" (featuring Lil Twist) Cool & Dre 4:40 
 "That Ain't Me" (featuring Jay Sean) StreetRunner 4:03 
 "Bill Gates" Boi-1da, Matthew Burnett 4:19 

Bonus Tracks (følger med cd'en)
 "YM Banger" (featuring Gudda Gudda, Jae Millz & Tyga) Mike Banger 3:55 
 "YM Salute" (featuring Lil Twist, Lil Chuckee, Gudda Gudda, Jae Millz & Nicki Minaj) Lil Wayne, Mr. Pyro, & Polow da Don 5:14 
 "I Don't Like The Look Of I

Eksterne henvisninger 

Album fra USA
Album fra 2010
Lil Wayne-album
C.C. Møller (musiker)

Carl Christian Møller (født 2. juni 1823, død 2. april 1893) var en dansk orkesterleder og komponist.

Også hans far var udøvende musiker og C.C. Møller blev allerede som dreng ansat i det borgerlige Artilleris Musikkorps, og blev senere ”hoboist” (musiker) i 2. Brigades Musikkorps. Derudover spillede han i H.C. Lumbyes orkester. Han deltog i Treårskrigen som musiker, men fra først i 1850’erne levede han resten af sit liv som leder af forskellige orkestre, først for forskellige omrejsende teaterselskaber, men i årene 1857-64 og 1875-85 for Folketeatrets orkester. Fra 1875 til sin død var han endvidere en populær leder af Tivolis harmoniorkester.

Musikken (ikke komplet) 
Hans musikalske arv omfatter ca. 300 numre. De fleste stykker er danse i stil med Lumbyes eller musik for harmoniorkester, men han har også skrevet ballet- og anden teatermusik. I dag kendes ham nok mest for Århus Tappenstreg. Den er paradoksalt nok ikke helt hans egen komposition, men er sandsynligvis et arrangement sat sammen af 2 ældre melodier. 

 Fastelavnsgildet (scenemusik) 
 Kalifen paa Æventyr (scenemusik)
 Esmeralda (scenemusik)
 Sivertsens døtre (scenemusik)
 Brud og pavekrone (scenemusik)
 Far Jean (scenemusik)
 Fra Sibirien til Moskov (ballet af Bournonville, 1876)
 3 Symfonier for Harmoniorkester (1886-88)
 Skarpskyttemarch 
 Århus Tappenstreg
 Bataillemarch
 Kong Christian IX’s Revue-march
 Augusta-polka
 Dorothea-polka
 Fanfan-polka
 Telefon-polka
 Euterpe-vals
 Niniche-galop
 Cliquot-galop
 Figaro-galop
 Kunstnerkarneval-galop
 Fakkeldans

Kilder 
 Dansk biografisk Leksikon, 1. udgave
 Dansk biografisk Håndleksikon, side 698 og 699

Eksterne henvisninger 
 
 
 Om Århus Tappenstreg 
 2 sange af C.C. Møller

Komponister fra Danmark
Dirigenter fra Danmark
Danskere i 1800-tallet
Personer i Treårskrigen fra Danmark
Personer i Dansk Biografisk Leksikon
Emhætte

En emhætte er et apparat som sidder over et komfur, og anvendes til at suge mados og em (damp) ud af køkkenet, eller til at rense luften og sende den tilbage til køkkenet.

Emhætten har et kabinet af metal eller plast. I emhætten findes et filter, som filtrerer fedt og olie fra. Filtret kan have flere former. Det kan være fladt og sidde ved åbningen, eller det kan være cylindrisk og sidde i udluftningsrøret. Emhætter har enten et metal-, kul- eller (sjældnere) polyesterfilter.

Emhætter kan kategoriseres efter hvor deres luftet sendes hen:
 Recirkulationsemhætte er en emhætte der suger mados ind, renser luften og sender den tilbage i køkkenet
 Udsugningsemhætte pumper luften helt ud af køkkenet.

Recirkulationsemhætter har gerne et kulfilter.
Disse emhætte er ikke i stand til at fjerne fine stegepartikler, såkaldte PM2,5 med diameteren 0,3 til 2,5 mikrometer, i særligt stor omfang. Tværtimod sender de partiklerne ud i indeluften og også videre i boligen.

Emhætter kan også kategoriseres efter deres placering:
 Loftemhætte der skal monteres på loftet højt fra kogeområdet
 Bordemhætte er integreret i et bord ved kogeøen
 Indbygningsemhætte, også kaldet indsatsemhætte, er beregnet til at indbygges i et skab
 Wirehængt emhætte hænger i wire fra loftet. Der er ingen aftræk.
 Frithængende emhætte monteres på loftet over kogeøen.
 Væghængte emhætte monteres på væggen

Derudover 
 Udtræksemhætte har en bevægelig del der kan trækkes ud og skubbes ind så det dækker mere eller mindre  over kogeområdet.

Når emhætter bruges i storkøkkener betegnes de ofte emfang, og har et forholdsvis større volumen. Dermed fanger de først damp-skyerne eller stegeosen, og suger den dernæst ud.

Emhætter regnes til de hårde hvidevarer.

En rapport fra 2006 angav at der var cirka 2 millioner emhætter i Danmark.

Se også

Referencer 

Hårde hvidevarer
Køkkenudstyr
William Shockley

William Bradford Shockley (født 13. februar 1910 i London, død 12. august 1989 i Stanford, Santa Clara County, Californien) var en britisk-amerikansk fysiker.

Shockley tog sin bacheloreksamen ved California Institute of Technology 1932 og sin doktorseksamen fra Massachusetts Institute of Technology 1936 med doktorafhandlingen Electronic Bands in Sodium Chloride og John C. Slater som vejleder.

Shockley tildeltes 1956, sammens med John Bardeen og Walter H. Brattain, Nobelprisen i fysik "for deres undersgelser af halvledere og opdagelsen af transistoreffekten".

Eksterne henvisninger 

 Nobelprize.org, Nobelprisen i fysik 1956
 Nobelprize.org, William Shockley – Biografi

Nobelprismodtagere i fysik
Fysikere fra England
Fysikere fra USA
Nobelprismodtagere fra USA
Halvlederfysikere
Yibin

Yibin (Forenklet kinesisk: 宜宾; traditionel kinesisk: 宜賓; pinyin: Yíbīn, tidligere Suibu) er en by på præfekturniveau i provinsen Sichuan i det vestlige Kina. Det har et areal på 13.283 km² og en befolkning på omkring 5.270.000 mennesker (2007).

Administrative enheder 

Bypræfekturet Yibin har jurisdiktion over et distrikt (区 qū) og 9 amter (县 xiàn).

Kulturminder 

De gamle bygninger på Zhenwu Shan (taoististiske templer fra Ming-dynastiet, og andet) (真武山古建筑群, Zhenwǔshān gǔ jiànzhùqún), Huangsan-klippegravene (黄伞崖墓群, Huángsǎn yámùqún), Shichengshan-klippegravene fra Song- til Ming-tiden (石城山崖墓群, Shíchéng shān yámùqún), Xuanluo-hallen (旋螺殿, Xuánluó diàn) og det tidligere sæde for det kinesiske arkitekturselskab (中国营造学社旧址, Zhōngguó yíngzào xuéshè jiùzhǐ) er opført på Folkerepublikken Kinas liste over kulturminder.

Bypræfekturer i Sichuan
Tanja Milanović

Tanja Milanovic (født 15. juni 1977) er en tidligere håndboldspiller (venstre back) fra Serbien, der har spillet for fire danske klubber: Randers HK, FC Midtjylland Håndbold, FCK Håndbold og FIF. Hun har i alt spiller i danske klubber i syv år. Hun indstillede karrieren i oktober 2010 . 

Hun har også spillet for ZORK "Napredak" Krusevac og Madeira Andebol SAD.

Noter 

Håndboldspillere fra Serbien
Luzhou

Luzhou (Forenklet kinesisk: 泸州; traditionel kinesisk: 瀘州; pinyin: Lúzhōu) er en by på præfekturniveau i provinsen Sichuan i det vestlige Kina. Det har et areal på 12,247 km² og en befolkning på 4.910.000 mennesker (2007).

Selve byen Luzhou (omkring 400.000 indbyggere) ligger hvor floderne Chang Jiang og Tuo Jiang mødes.

Kulturminder 
Det gamle spritbrænderi i Luzhou (Luzhou daqu laojiaochi, 泸州大曲老窖池) blev i 1996 optaget på Folkerepublikken Kinas liste over kulturminder.

Administrative enheder 
Byprefekturet Luzhou har jurisdiktion over 3 distrikter (区 qū) og 4 amter (县 xiàn).

Trafik 
Kinas rigsvej 321 løber gennem området. Den fører fra Guangzhou i provinsen Guangdong via blandt andet Wenzhou og Guilin til Chengdu, hovedstaden i provinsen Sichuan.

Bypræfekturer i Sichuan
MTV3

MTV3 er Finlands første kommercielle tv-kanal. MTV3 har fra begyndelsen været en forkortelse for Mainostelevisio, ("Reklame-TV"). Kanalen blev startet allerede i 1957 og er dermed en af Europas ældste kommercielle tv-stationer.

Programmer 
 Dil or Ra Dil (Deal or No Deal)
 Pinnan alla (Gidseltagningen)
 X Factor (Finsk version)
 Simpsonit (The Simpsons)
 Myytinmurtajat (MythBusters)
 Salatut elämät
 Star Wars: The Clone Wars (2008 tv serie)
 The Mentalist

Historie 
 1957: Oy Mainos-TV-Reklam Ab bliver grundlagt 29. april 1957. Sendingerne starter 13. august samme år.
 1959: Sendingstiden udvides til 10 timer per uge og seerundersøgelsene starter.
 1969: Den første sending i farver.
 1978: Medlemskab i Prix Italia.
 1981: Premiere for nyhedsprogrammet Kymmenen Uutiset ("Tinyhedene")
 1982: Navnet bliver ændret til MTV Oy
 1989: Nordens første daglige morgen-tv "Huomenta Suomi" ("God morgen Finland") starter 1. december.
 1991: TV-reklame for politiske partier bliver tilladt.
 1993: MTV3 starter op 1. nytårsdag og alle sendinger blir nå koncentert til den nye kanal. Seerandelen på 43% var en af Europas højeste. MTV Oy blir medlem i EBU, hvor YLE tidligere var det eneste medlem fra Finland.
 1995: Netsiden www.mtv3.fi åbner.
 1997: MTV Oy og Aamulehtiyhtymä Oy fusionerer og det nye selskab får navnet Alma Media Oy. Selskab køber 23,4% af svenske TV4-Gruppen senere samme år.
 2001: Nyt grafisk profil og logo.
 2005: Bonnier og Proventus går ind som nye ejere.
 2006: Selskapet begynder at sende fire nye digitale kanaler: MTV3 MAX, MTV3 Fakta, MTV3 Leffa og MTV3 Juniori.
 2008: Tre nye betalingskanaler starter: MTV3 AVA, MTV3 Scifi og MTV3 Sarja
 2010: En nye betalingskanaler starter: MTV3 Komedia
 2012: En nye betalingskanaler starter: MTV3 Fakta XL
 2013: To nye betalingskanaler starter: MTV3 MAX Sport 1 og MTV3 MAX Sport 2.

Kilder 

Etableret i 1957
Medievirksomheder fra Finland
Tv-kanaler fra Finland
Bonnier
Tv-stationer fra Finland
Henrik Jespersen

Henrik Gamst Jespersen (20. august 1853 i Ondløse ved Holbæk – 17. februar 1936 på Frederiksberg) var en dansk landskabsmaler.

Henrik Jespersen var søn af proprietær, kammerråd Jens Henrik Jespersen til Endrupholm og Marie Elisabeth født Baagø. Jespersen tog præliminæreksamen ved Kolding Skole og kom derefter til København, hvor han i 1878 tog polyteknisk eksamen i ingeniørfaget. Umiddelbart efter blev han ansat som kasserer og bogholder ved det østsjællandske jernbaneanlæg, men lysten til kunsten, der med møje var blevet holdt nede af hans familie, blev nu så stærk hos ham, at han allerede i 1879 opgav sin praktiske virksomhed og søgte om optagelse på Kunstakademiets skoler. Disse besøgte han 1879-82. Han udstillede første gang på Charlottenborg i 1881 (To Hedepartier). I 1884 vandt han Den Sødringske Opmuntringspræmie, fem år efter den Neuhausenske og i 1890 en akademisk rejseunderstøttelse (600 kr.). Under sine ophold i udlandet besøgte han Sverige og Tyrol, hvorfra han har hjembragt flere billeder. Jespersen var en alvorlig, fremadstræbende kunstner, der gik sine egne veje og navnlig følte sig tiltrukken af de store, ensomme naturstemninger. gentagne gange har han opnået mærkelige lysvirkninger i sine billeder ved et slags videnskabelig metode, som dog næppe hører kunsten til. I 1894 udstillede han således Solopgang over en lille Kystby (indkøbt af Den Kongelige Malerisamling), i hvilket det var lykkedes ham at fremstille solen midt i billedet, således at den blændede beskueren. Et lignende solopgangsmotiv over heden gjorde stor opsigt på udstillingen i Antwerpen samme år.

Hæder 
 1884, Den Sødringske Opmuntringspræmie, for Gråvejrsdag på Stevns Klint
 1889, De Neuhausenske Præmier, for Landskab med vid udsigt og skiftende belysning
 1895, Årssmedaljen, for I bøgeskoven ved solnedgang
 1903, Eckersberg Medaillen, for På heden

Eksterne henvisninger 

 

Malere fra Danmark
Danskere i 1800-tallet
Danskere i 1900-tallet
Landskabsmalere
Ingeniører fra Danmark
Personer i Kraks Blå Bog (afdøde)
Personer i Dansk Biografisk Leksikon
Modtagere af De Neuhausenske Præmier
Call of Duty: Black Ops

Call of Duty: Black Ops er et computerspil, der er udviklet af Treyarch og er en del af Call of Duty-serien. Spillet udkom den 9. november 2010.

Kampagne 

Spillets kampagne foregår under Den kolde krig/2. Verdenskrig/Vietnamkrigen og består af 14 missioner og 7 special ops. Historiens hovedperson er Mason, som bliver afhørt af Weaver og Hudson, hans teammedlemmer. I starten ved han ikke hvem der afhører ham. Den første mission hedder "Operation 40". Den foregår i starten på en café, derefter bryder politiet ind. Derefter bryder man ud af caféen, og skyder politiet/fjenderne ned. Når man har nået langt nok i banen, kommer man over til en bil hvor man skal køre væk fra området. Og Mason har andre teammedlemmer, Reznov, Woods og Bowman

Multiplayer 
Spillets multiplayer bliver udstyret med Custom class 2.0. Det betyder, at spilleren blandt andet kan bestemme, hvilken camouflage vedkommende vil have i hovedet. Man kan desuden få et såkaldt clan tag (de 1-4 symboler, som kan vælges før ens navn) til at stå på sit våben.

Spillets multiplayer får en masse gamemodes. Det bliver ikke muligt at låse ting op med brug af XP, f.eks. perks, våben osv. Der skal man bruge de såkaldte cod-point, som man enten kan få via normalt spil i Team Deathmatch, FFA (Free for All) eller i Wager Match, hvor man satser 10, 1000 eller 10000 cod-point pr. spil.

Zombie Mode 
Det vil være muligt at spille sammen med sine venner over nettet eller split-screen funktionen (kun konsol-version) mod zombier. Man kan desuden også køre over LAN-forbindelse, når man spiller med venner. I Zombie Mode handler det om at få flest point, ved at dræbe zombier. Med de point kan man købe ting såsom våben eller opgraderinger (f.eks. ammo) til sit våben. Ens samlede points bliver dog vist I slutningen af spillet, samt ens kills og headshots. I Zombie Mode skal du finde tre plader og dem finder du ved at tage teleporten og efter det fører den dig til et lille rum hvor du så kan finde filmplader. Du kan kun bære en ting ad gangen

Zombie Mode stammer fra Call of Duty: World at War

Eksterne henvisninger 

 Call of Duty: Black Ops website
 

Computerspil fra 2010
Black Ops
Square Enix-spil
Windows-spil
PlayStation 3-spil
Xbox 360-spil
Nintendo DS-spil
First-person shooter
Fætter Ferdinand

Fætter Ferdinand er en fiktiv figur i Anders And-universet: Han er Onkel Joakims fætter. Han ligner onkel Joakim på en prik og går i pelshue, lædertrøje og mørkebrune sko – samme beklædning, som onkel Joakim havde på i Klondike. Og han prøver hele tiden at finde guld som en ægte von And! 

Fætter Ferdinand er skabt af Stefan Printz-Påhlson i historien På jagt efter fætter Ferdinand. Senere har Lars Jensen brugt ham i historierne Væddemålet, Dyst for hårde hunde og Klondikes søn.

Anders And-figurer
Simon Simonsen

Simon Simonsen er navnet på flere personer:

 Simon Simonsen (maler) (1841-1928) – en dansk dyremaler
 Simon Simonsen (politiker) (født 1961) – en grønlandsk politiker
 Simon Sjørup Simonsen (født 1970) – en dansk filosof, forsker og politiker
Sub Juniori

Sub Juniori er en finsk tv-kanal rettet mod børn som ejes og drives af MTV3.

Programmer 
 ICarly
 Ben 10
 Pokémon
 Byggemand Bob
 Teenage Mutant Ninja Turtles
 X-Men: Evolution

Kilder 

Etableret i 2008
Tv-kanaler fra Finland
Asmus Kaufmann

Asmus Kaufmann (6. oktober 1806 i nærheden af Haderslev – 24. juni 1890 i København) var en dansk landskabsmaler.

Asmus Kaufmann var søn af mølleejer og kornhandler Philip Kaufmann og Cecilie født Frederiksen. Han kom i malerlære i Haderslev og uddannede sig tillige til dekorationsmaler, således at han senere i København kunne deltage i udsmykningen af dronningens apartementssal på Amalienborg. Han gik omtrent samtidig Kunstakademiets skoler igennem og vandt 1828 dets lille sølvmedalje; men da han ikke fandt tilstrækkeligt livsophold som maler, lagde han sig efter litografien og udførte i kaptajn N.B. Krossings stentrykkeri en del portrætter. Med offentlig understøttelse rejste han 1836 til Tyskland, hvor han arbejdede som litograf i Dresden og München, men samtidig vendte tilbage til sit egentlige livsmål, landskabsmaleriet. I Tyskland ægtede han en dansk dame, hofsangerinde Laura Hass (død 1875). Efter hjemkomsten arbejdede han en kort tid som litograf for det bærentzenske institut, men udstillede ellers ret flittig som landskabsmaler (1842-72). Han vedblev samtidig at dyrke dekorationsmaleriet, havde et par gange understøttelse til rejser i dette fag, således for at lægge sig efter brugen af ”vandglas”. Han har ikke fremragende betydning som kunstner, men har gjort sig fortjent ved at testamentere Kunstakademiet sin formue (over 43.000 kr.) til anvendelse som rejselegat.

Han er begravet på Assistens Kirkegård.

Eksterne henvisninger 
 

 

Malere fra Danmark
Danskere i 1800-tallet
Legatstiftere fra Danmark
Landskabsmalere
Personer fra Haderslev
Litografer fra Danmark
Personer i Dansk Biografisk Leksikon
Dekorationsmalere
Anton Eduard Kieldrup

Anton Eduard Kieldrup (16. februar 1826 i Haderslev – 22. maj 1869 i København) var en dansk landskabsmaler.

Kieldrup var søn af skibsfører, senere forpagter, Jens Kieldrup, og lærte malerhåndværket i Haderslev. Efter at være kommet til København besøgte han Kunstakademiet (1845 – 47) og lagde sig efter landskabsmaleriet. Han begyndte at udstille 1849, gjorde et par studierejser i Norge og søgte allerede i 1851 og 1852 om Akademiets rejseunderstøttelse, dog uden den gang at kunne komme i betragtning. Først efter et ophold for egen regning i München (1858-59) og efter i flere år at have udstillet landskaber, som viste en god og lovende fremgang, fik han i 1863 en akademisk rejseunderstøttelse.

Denne rejse, navnlig hans ophold i Düsseldorf om vinteren, påvirkede ham i mindre gunstig retning, så at farven i hans billeder vel meget fik et tillært modepræg. Men nye studier i hjemmets natur fortrængte snart den tyske skoles indflydelse, og senere arbejder stod friske og naturlige i opfattelsen, bl.a. gengav han det indre af skoven på en smuk og tiltalende måde. Han hørte til den yngre kreds af landskabsmalere, der med alvor og talent gengav fædrelandets natur, da døden bortrev ham 22. maj 1869. Han var gift med Marie født Simonsen.

Han er begravet på Garnisons Kirkegård.

Værker 
Flere af Kieldrups malerier findes på danske museer: 2 studier fra Furesøen, Grusgrav ved jysk fjord, Septemberdag, Farum og Skovvej langs en sø, Farum finder man i Den Hirschsprungske Samling.
Bornholms Museum har Tørre ovn og Hammershus, mens Sønderborg Slot har Høstfolk i skovbryn og Sommerspiret på Møns Klint.
På Statens Museum for Kunst finder man Studie fra Furesøen, mens Et ellekrat er deponeret på Sønderborg Slot.
I Flensborg har Städtisches Museum Hammershus og Et bondehus ved Mosel.
Derudover findes Kieldrups værker på Haderslev Museum og i Kobberstiksamlingen.

Eksterne henvisninger 

 

 Landskabsmaleren Kieldrup

Referencer 

Malere fra Danmark
Personer fra Haderslev
Landskabsmalere
Danskere i 1800-tallet
Personer i Dansk Biografisk Leksikon
Erhard Milch

Erhard Milch (30. marts 1892 i Wilhelmshaven – 25. januar 1972 i Düsseldorf) var en tysk luftfartspionér og generalfeltmarskal af jødisk oprindelse, der havde ansvaret for opbygningen af Luftwaffe som et led i oprustningen af Nazi-Tyskland.

Baggrund 
Milch blev født i Wilhelmshaven som søn af Anton Milch, en jødisk læge ved det Tyske Kejserriges flåde. Wilhelmshaven var en eksklave af Kongeriget Preussen, hvor kejser Wilhelm I havde etableret en hovedbase for Preussens voksende marine.

Efter studentereksamen kom han i februar 1910 ind i feltartilleriet som Fahnenjunker og blev løjtnant i 1911.

1. verdenskrig 
Han deltog i 1. verdenskrig og blev den 1. juli 1915 overført til de Kejserlige Flyvertropper, hvor han blev uddannet som observatør. Han blev tildelt Jernkorset af første klasse og sent i efteråret 1916 blev han udnævnt til Oberleutnant og adjudant ved en flyveskole i Kurland. Kort før krigen sluttede, blev han udnævnt til Hauptmann.

Mellemkrigstiden 
Efter 1. verdenskrig arbejdede han først i det såkaldte politiflyvekorps, men da det ophørte som følge af Versaillestraktaten, grundlagde han et lille flyselskab i Danzig, Lloyd Luftdienst. I 1923 blev han direktør for  Danziger Luftpost GmbH. Senere gik han over til rivalen Junkers Luftverkehr. Efter en fusionen blev Erhard Milch den første direktør for Lufthansa.

Efter den nationalsocialistiske magtovertagelse i 1933 blev Milch statssekretær i Reichsluftfahrtministerium. Han var direkte underlagt Hermann Göring.

Jøde i Nazi-Tyskland 
Efter Nürnberglovene i 1935 blev der sat spørgsmålstegn ved Milchs “etniske renhed”, da hans far Anton Milch var jøde. Moderen Clara var født Rosenau, og dette blev opfattet som et germansk navn. Milch var derfor Mischling 1. Grades (halvjøde) og hans karriere inden for det nationalsocialistiske regime ville være ovre. Faderens jødiske baggrund førte til en efterforskning af Gestapo, som Göring fik afsluttet ved en erklæring af Milchs mor om, at Anton ikke var Erhards og hans søskendes kødelige far, da det var hendes onkel Karl Brauer.

Denne sag førte til Hermann Görings kendte udsagn om “Wer Jude ist, bestimme ich” (“det er mig, som bestemmer, hvem der er jøde”. Det førte til komplikationer, da det kom frem, at Rosenau-familien var jødisk, noget som ville have gjort Milch til fuldblodsjøde

2. verdenskrig 

Ved udbruddet af 2. verdenskrig ledede Milch som general luftvåbnets operationer under Operation Weserübung. Efter Slaget om Frankrig samme sommer blev han udnævnt til Generalfeldmarschall og generalluftfartsinspektør.

Straf og senere liv 
I 1946 blev han tiltalt for krigsforbrydelser og forbrydelser mod menneskeheden. Milchprocessen blev ført i Nürnberg af det amerikanske militærtribunal. Milch blev i 1947 dømt til livsvarigt fængsel, som blev ændret til 15 år i 1951. I 1954 blev han løsladt fra Landsbergl efter amnesti.

Han boede frem til sin død i Düsseldorf.

Referencer

Eksterne henvisninger 

Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Luftwaffe-personel
Generaler fra Tyskland
Personer fra Niedersachsen
Liangshan (Sichuan)

Liangshan (Forenklet kinesisk: 凉山; traditionel kinesisk: 涼山; pinyin: Liángshān) er et autonomt præfektur for yi-folket og ligger i den sydvestlige del af den kinesiske provins Sichuan. Liangshan har et areal på 60.423 km² og 4.480.000 indbyggere (2007). Hovedstaden er Xichang (西昌市).

Administrative enheder 
Det autonome præfektur Liangshan har jurisdiktion over et byamt (市 shì), 15 amter (县 xiàn) og et autonomt amt (自治县 zìzhìxiàn).

Etnisk befolkningssammensætning (2000) 
Ved folketællingen i 2000 havde Liangshan 4.081.697 indbyggere (befolkningstæthet: 67,55 indb./km²).

Xichang 
Præfekturets hovedstad, Xichang, fungerede som Republikken Kinas hovedstad under den kinesiske borgerkrig fra 27. december 1949 og til 27. marts 1950, da Taipei på Taiwan overtog denne rolle.

Autonome præfekturer i Sichuan